CELEX: 22014D0003
Language: et
Date: 2014-02-14 00:00:00
Title: EMP ühiskomitee otsus nr 3/2014, 14. veebruar 2014 , millega muudetakse EMP lepingu I lisa „Veterinaar- ja fütosanitaarküsimused”

17.7.2014   
            
            
               ET
            
            
               Euroopa Liidu Teataja
            
            
               L 211/5
            
         EMP ÜHISKOMITEE OTSUS
   nr 3/2014,
   14. veebruar 2014,
   millega muudetakse EMP lepingu I lisa „Veterinaar- ja fütosanitaarküsimused”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 21. augusti 2013. aasta määrus (EL) nr 795/2013 koliinkloriidi lubamise kohta kõikide loomaliikide söödalisandina (1).
            
         
               (2)
            
            
               EMP lepingusse tuleb inkorporeerida komisjoni 21. augusti 2013. aasta rakendusmäärus (EL) nr 796/2013, millega keeldutakse andmast luba aine 3-atsetüül-2,5-dimetüültiofeen kasutamiseks söödalisandina (2).
            
         
               (3)
            
            
               EMP lepingusse tuleb inkorporeerida komisjoni 21. augusti 2013. aasta rakendusmäärus (EL) nr 797/2013, millega antakse luba valmistise Enterococcus faecium NCIMB 11181 kasutamiseks tarbe- ja nuumvasikate ning võõrutatud põrsaste söödalisandina (loaomanik Chr. Hansen A/S) ja tunnistatakse kehtetuks määrus (EÜ) nr 1333/2004 (3).
            
         
               (4)
            
            
               EMP lepingusse tuleb inkorporeerida komisjoni 22. augusti 2013. aasta rakendusmäärus (EL) nr 803/2013 foolhappe lubamise kohta kõikide loomaliikide söödalisandina (4).
            
         
               (5)
            
            
               Rakendusmäärusega (EL) nr 797/2013 on tunnistatud kehtetuks komisjoni määrus (EÜ) nr 1333/2004, (5) mis on EMP lepingusse inkorporeeritud ja tuleb sellest tulenevalt EMP lepingust välja jätta.
            
         
               (6)
            
            
               Käesolevas otsuses käsitletakse söötadega seotud õigusakte. Söötasid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (7)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa II peatükki muudetakse järgmiselt.
   
               1)
            
            
               Punkti 99 (komisjoni rakendusmäärus (EL) nr 787/2013) järele lisatakse järgmised punktid:
               
                           „100.
                        
                        
                           
                              32013 R 0795: komisjoni rakendusmäärus (EL) nr 795/2013, 21. august 2013, koliinkloriidi lubamise kohta kõikide loomaliikide söödalisandina (ELT L 224, 22.8.2013, lk 1).
                        
                     
                           101.
                        
                        
                           
                              32013 R 0796: komisjoni rakendusmäärus (EL) nr 796/2013, 21. august 2013, millega keeldutakse andmast luba aine 3-atsetüül-2,5-dimetüültiofeen kasutamiseks söödalisandina (ELT L 224, 22.8.2013, lk 4).
                        
                     
                           102.
                        
                        
                           
                              32013 R 0797: komisjoni rakendusmäärus (EL) nr 797/2013, 21. august 2013, millega antakse luba valmistise Enterococcus faecium NCIMB 11181 kasutamiseks tarbe- ja nuumvasikate ning võõrutatud põrsaste söödalisandina (loaomanik Chr. Hansen A/S) ja tunnistatakse kehtetuks määrus (EÜ) nr 1333/2004 (ELT L 224, 22.8.2013, lk 6).
                        
                     
                           103.
                        
                        
                           
                              32013 R 0803: komisjoni rakendusmäärus (EL) nr 803/2013, 22. august 2013, foolhappe lubamise kohta kõikide loomaliikide söödalisandina (ELT L 225, 23.8.2013, lk 17).”
                        
                     
         
               2)
            
            
               Punkt 1zv (komisjoni määrus (EÜ) nr 1333/2004) jäetakse välja.
            
         Artikkel 2
   Komisjoni rakendusmääruste (EL) nr 795/2013, (EL) nr 796/2013, (EL) nr 797/2013 ja (EL) nr 803/2013 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 15. veebruaril 2014. aastal, tingimusel et kõik EMP lepingu artikli 103 lõike 1 kohased teated on edastatud (6).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 14. veebruar 2014
      
         
            EMP Ühiskomitee nimel
         
         
            eesistuja
         
         Gianluca GRIPPA
      
   
   
      (1)  ELT L 224, 22.8.2013, lk 1.
   
      (2)  ELT L 224, 22.8.2013, lk 4.
   
      (3)  ELT L 224, 22.8.2013, lk 6.
   
      (4)  ELT L 225, 23.8.2013, lk 17.
   
      (5)  ELT L 247, 21.7.2004, lk 11.
   
      (6)  Põhiseadusest tulenevaid nõudeid ei ole nimetatud.